燦德拉·巴哈杜爾·丹基

係尼泊爾嘅一位農民兼工匠，尼泊爾卡利馬提人。佢係家下健力士世界大全入面，世界最矮嘅成年人，身高凈得54.6cm。燦德拉之所以登入咗健力士世界大全，係因為尼泊爾當地有位木頭承包商喺2012年2月發現咗咁矮嘅人。佢五個兄弟當中，有3位身高矮過4呎，另外兩位妹妹同佢兩位哥哥同一般成年人嘅身高差唔多。

生平

1939年11月30號，燦德拉喺尼泊爾卡利馬提嘅連哥利村出世，細個同外甥一齊住，佢一心諗住環遊全球。燦德拉之所以咁矮係因為出世嗰時，患咗有關。

2012年9月到訪印度納葡亞，見到世界上最矮嘅女人——祖提·庵治，嗰時佢已經73歲。後者俾2013年健力士世界大全登咗世界上最矮嘅女仔。

2014年11月3號，由於倫敦舉辦健力士世界大全日，燦德拉喺現場見到世界上自然身高最高嘅人——蘇爾坦·吉生。喺接受英國媒體採訪時，重俾好多國際媒體關注咗。

2015年3月18號去咗印度孟買嘅圖帕爾布奴馬戲團，重一齊去咗南太平洋島國——美屬薩摩亞。

2015年9月3號，燦德拉喺美屬薩摩亞帕哥帕哥嘅莊臣熱帶醫學中心入面死咗，終年75歲。究竟佢點死，醫院唔方便公開透露，但加德滿都郵報第一時間話佢因為肺癌死咗。

Nepalese man named shortest ever in history
 Shortest Man of the World Chandra Bahadur Dangi

類:尼泊爾人
類:癌死者
類:人類之最